SUR L'HISTOIRE DU XII: SIÈCLE. 65 
avés-vous mon segneur Gérard de Parme et mon segneur Mathiu d'Expert !, et si avés 
moult bien le grasse de le court; mais nuls n’a pooir fors li papes seulement. Sir, on 
devera à le Magdaleine à mon segneur Gérard de Parme cc florins, et à mon segneur 
Mathiu d'Expert, si comme j'entench, devoit-on c livres tournois par an, de trois années 
dont mesire Michiel a payet une année. Faites rewarder ke chil denier soient si payet ke 
che soit employet ke vous i metterés. Faites rewarder, sir, se il vous plaist, à le besoigne 
mon segneur Ponchart, et mesir Guydes ?, sir, demande moult mil florins Kil presta pour 
le crois Madame, cui Diex assoille, et cccez florins encore dou prest kil fist à mon segneur 
vo fil, quant il revient de Rome. Sir, vo ami de court, cardenal et autres, sunt moult liet, 
par l'amour de vous, de che ke li traitiés d'accord entre le roy d’Alemagne et le roy de 
France est faillis, et je en loe Dieu; et aussi en est li papes liés; mais je ne sais pour quoi. 
Et li papes ne veut mie kon l’apièle roy, mais sans plus duc d’Oesteriche. Et j'ai grant 
désir, sire, ke je oïe vraies novièles ke li pais ne voise mie avant entre le roy de France 
et le roy d'Engleterre, et ke li roys d'Engleterre fache envers vous che kil doit. Et je 
croi ke li pais ne se fera mie, par une parole ke li papes me dist; car il me dist, ke très- 
autan ® il avoit rewardei, et encore le véoit-il bien, ke si grans descors, comme des deux 
roys et de vous, ne pourroient estre apaisiés , se che ne fust là où vous tout troe en vos per- 
sonnes fussiés présent devant lui; et pour che avoit-il rewardei K'il trairoit en lieu conve- 
navle pour che faire; mais au séjour qu'il fist autant à Rome, et espécialment pour les 
besoignes de eaus et de vous, dont il se traveilla adonc, maladie le prist, et il tout avisée- 
ment se traist en sus del er“dont il avoit estei nés, pour assaïier se il se porroit conduire 
en estrange pays; et les maladies l'ont puissedy * trop traveilliet, et menet près dusques à 
le mort, ne encore n'est-il mie en point kil se puist tirer hors dou pays, ne nuls ne li 
loe, et sans doute il est très-durement au-desous, et trop cangiés de che kil fu quant 
nous partimes autan de Rome, ne nuls ne li promet kil doit longhement vivre, ne kil 
se doit jamais aidier dou cors. Moult me reconneut bien quant je viench devant lui, et 
parla privéement à mi et longhement, et dist kil ne me convenist mie avoir apportei lettres 
de créance, car il savoit bien ke je venois de par vous. Et Diex doinst ke ses beaus san- 
lans et ses bonnes paroles, il met che à euvre al honneur et au pourfit de vous. Et Nostre 
Sire soit warde de vous, sir, en ame et en cors, et de tous chiaus ki bien vous voelent, 
et vous doinst joie de vos amis et de vos anemis. Chier sire, li rois de Arragon, li dus 
et mesire Phelippes vos fius et mout de boine gent ont jà pris tière en Sezile, et ont boine 
espéranche, si comme je enteng, de reconquerre tout le pais. 
Ces lettres furent données à Anagne, le joesdi apriès les octaves de saint Piere et 
saint Pol ©. 
! Le cardinal Matthieu d’Aqua-Sparta. 
2 Gui Bardi. Voyez plus haut, p. 55. 
5 Très-autan, depuis longtemps. 
Del er, de l'air, du climat. 
Depuis lors. 
Archives de Flandre à Lille (9 juillet 1299). 
OO a + 
